**ΔΕΛΤΙΟ ΤΥΠΟΥ**

**Ιδιαιτέρως θετικά τα αποτελέσματα της έρευνας για τις υπηρεσίες της Βιβλιοθήκης**

Με θετικό πρόσημο ολοκληρώθηκε η έρευνα ικανοποίησης που διεξήγαγε η Βιβλιοθήκη του Πανεπιστημίου Κύπρου ανάμεσα στα εξωτερικά της μέλη, από τις 10 Νοεμβρίου μέχρι 4 Δεκεμβρίου 2022, αναφορικά με την ποιότητα των υπηρεσιών της.

Σκοπός της έρευνας ήταν να εξακριβώσει τον βαθμό ικανοποίησης των εξωτερικών μελών της, όπως και ο εντοπισμός τυχόν αδυναμιών ή/και ανάγκης εισαγωγής νέων υπηρεσιών.

Το ερωτηματολόγιο απάντησαν 226 άτομα, 44% άνδρες και 56% γυναίκες. Το 31% ήταν φοιτητές/τριες άλλων Παν/μίων, το 19.9% απόφοιτοι/τες του ΠΚ και το 16.6% ερευνητές/τριες.

Η έρευνα έδειξε ότι το 27% των εξωτερικών μελών επισκέπτονται τη Βιβλιοθήκη με συχνότητα 1-3 φορές/μήνα και οι κυριότεροι λόγοι είναι: για να δανειστούν/επιστρέψουν βιβλία το 52.6%, για να μελετήσουν δικό τους υλικό (38.5%), για να μελετήσουν υλικό στης Βιβλιοθήκης (33.2%), για να αποκτήσουν ηλ-άρθρα/βιβλία (25%), για να χρησιμοποιήσουν την τεχνολογία (24.8%), και για να χρησιμοποιήσουν τα Δωμάτια Ομαδικής Μελέτης (21.7%).

Ικανοποιημένο δηλώνει το 80% από το ωράριο λειτουργίας της Βιβλιοθήκης, το 73% από τα Αναγνωστήρια, το 51.8% από το Αναγνωστήριο 24/7, το 52.2% από τον ηλεκτρονικό κατάλογο, το 49.6% από τις ηλεκτρονικές πηγές και εργαλεία αναζήτησης, το 49.5% από τον δανεισμό υλικού με αυτοεξυπηρέτηση, το 46% από την επιστροφή υλικού, από τα Δωμάτια Ομαδικής Μελέτης το 31.4%.

Όσον αφορά τις έντυπες πηγές πληροφόρησης, ο βαθμός ικανοποίησης των μελών για την ποσότητα τους φτάνει το 64%, και για την ποιότητα τους το 65.9%. Αντίστοιχα, η ποσότητα των ηλεκτρονικών πηγών πληροφόρησης ικανοποιεί το 50% των μελών και η ποιότητα το 51.8%.

Στον τομέα της τεχνολογίας, το 64.2% δηλώνει ικανοποιημένο από την επάρκεια των Η/Υ, το 56.7% από την ποιότητα σύνδεσης στο δίκτυο του ΠΚ και το 27.4% από την ποιότητα σύνδεσης στο τηλεφωνικό δίκτυο.

Εντοπίστηκαν αδυναμίες, όπως για παράδειγμα, για την απόκτηση ηλ-άρθρου ή ηλ-βιβλίου τα μέλη έδειξαν να μην γνωρίζουν με βεβαιότητα τον τρόπο απόκτησης του, σε ποσοστό 35.7%.

Η έρευνα παρείχε τη δυνατότητα στα μέλη να σημειώσουν ελλείψεις σε θεματικές ενότητες που έχουν εντοπίσει και μερικές προτάσεις είναι: να εμπλουτιστεί η συλλογή για την κυπριακή ιστορία, για το παιδικό-εφηβικό βιβλίο, για τις τέχνες, για την σύγχρονη ελλαδική λογοτεχνία, για την πληροφορική κ.α..

Τους αρέσει ο χώρος, το κτήριο και το πλούσιο υλικό ενώ τους ενοχλεί η ποιότητα σύνδεσης στο τηλεφωνικό κέντρο, η μη πρόσβαση σε ηλ-υλικό εξ αποστάσεως και ο χώρος στάθμευσης. Το 84% δηλώνει ικανοποιημένο από την αποτελεσματικότητα του προσωπικού της Βιβλιοθήκης.

Η Διευθυντική Ομάδα της Βιβλιοθήκης ευχαριστεί και δημοσίως τα μέλη της για τον χρόνο που αφιέρωσαν για την απάντηση του ερωτηματολογίου. Θα αξιοποιήσει τα αποτελέσματα για να βελτιώσει τις υπηρεσίες της και να προσφέρει ακόμη καλύτερη εμπειρία στα μέλη της.